6. ΑΝΑΓΚ.ΝΟΜΟΣ υπ’ αριθ. 2908 της 9/12 Απρ. 1941 (ΦΕΚ Α΄ 117)  Περί τρόπου πληρωμής αγραμμάτων δικαιούχων εξ ενδεδειγμένων οφειλών Στρατιωτικής, Ναυτικής Αεροπορικής υπηρεσίας εν επιστρατεύσει ή πολέμω. Άρθρ.1.-Εν επιστρατεύσει ή πολέμω επιτρέπεται κατά παρέκκλισιν των διατάξεων του άρθρ. 158 του Νόμ. ΣΙΒ "περί διοικήσεως των δημοσίων εσόδων και εξόδων "ως τούτο ετροποποιήθη δια του άρθρ. 25 του Ν.Δ. της 20/23 Σεπτ. 1925, όπως η εξ ενδεδειγμένων εν γένει οφειλών Στρατιωτικής, Ναυτικής ή Αεροπορικής Υπηρεσίας εξόφλησις ενταλμάτων πληρωμής ή αποδείξεων, επ’ ονόματι αγραμμάτων δικαιούχων, γίνεται υπό του αρμοδίου ταμίου επί παρουσία δύο γνωστών εγγραμμάτων μαρτύρων, πιστοποιούντων μετ’ αυτού δια της υπογραφής των την πληρωμήν, εφ’ όσον το πληρωτέον ποσόν δεν υπερβαίνει τας 10.000 δραχμών. Άρθρ.2.-Πάσαι αι από της κηρύξεως της παρούσης επί στρατεύσεως γενόμενοι μέχρι τούδε υπό Στρατιωτικής, Ναυτικής ή Αεροπορικής Υπηρεσίας πληρωμαί εις αγράμματους δικαιούχους κατά παρέκκλισιν των διατάξεων του άρθρ. 158 του Νόμ. ΣΙΒ' εγκρίνονται και θεωρούνται ως νομίμως γενόμεναι, εφ’ όσον συντρέχουσιν αι προϋποθέσεις του προηγουμένου άρθρου το δε πληρωτέον ποσόν δεν υπερβαίνει τας 25.000 δραχμών. Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 